CELEX: 62010TN0507R(01)
Language: fi
Date: 2011-03-05 00:00:00
Title: Oikaistaan Euroopan unionin virallisessa lehdessä julkaistu tiedonanto asiassa T-507/10 ( EUVL C 13, 15.1.2011, s. 28 )

5.3.2011   
            
            
               FI
            
            
               Euroopan unionin virallinen lehti
            
            
               C 72/38
            
         Oikaistaan Euroopan unionin virallisessa lehdessä julkaistu tiedonanto asiassa T-507/10
   (
         Euroopan unionin virallinen lehti C 13, 15. tammikuuta 2011, s. 28
      )
   2011/C 72/61
   EUVL:ssä asiassa T-507/10, Uspaskich v. parlamentti, julkaistu tiedonanto kuuluu seuraavasti:
   
      Kanne 28.10.2010 — Viktor Uspaskich v. Euroopan parlamentti
      (Asia T-507/10)
      2011/C 72/61
      Oikeudenkäyntikieli: liettua
      
         Asianosaiset
      
      
         Kantaja: Viktor Uspaskich (Kèdainiai, Liettua) (edustaja: asianajaja Vytautas Sviderskis)
      
         Vastaaja: Euroopan parlamentti
      
         Vaatimukset
      
      
                  —
               
               
                  Euroopan parlamentin 7.9.2010 tekemä päätös Nro P7_TA(2010)0296 Viktor Uspaskichin koskemattomuuden pidättämisestä on kumottava
               
            
                  —
               
               
                  Vastaaja on velvoitettava korvaamaan aiheutettu aineeton vahinko 10 000 eurolla
               
            
                  —
               
               
                  Euroopan parlamentti on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja esittää kanteensa tueksi neljä kanneperustetta.
      Ensiksi kantaja väittää, että vastaaja on loukannut hänen puolustautumisoikeuksiaan ja hyvän hallintotavan periaatetta menettelyssä 2009/2147 (IMM). Euroopan parlamentti kieltäytyi kuulemasta kantajaa tämän koskemattomuuden pidättämistä koskeneen menettelyn aikana sekä laki-asiain komiteassa että täysistunnossa. Se ei ottanut kantaa suurimpaan osaan kantajan väitteistä eikä vastannut yhteenkään niistä.
      Toiseksi Euroopan parlamentin riidanalaisen päätöksen oikeudellinen perusta on väärä, ja se rikkoi Euroopan unionin erioikeuksista ja vapauksista tehdyn pöytäkirjan 9 artiklan ensimmäisen kohdan a alakohtaa, koska se käytti perustana selvästi väärää tulkintaa Liettuan perustuslain 62 §:n ensimmäisestä ja toisesta momentista. Kantaja viittaa unionin yleisen tuomioistuimen asiassa T-42/06, Gollnisch vastaan parlamentti, 19.3.2010 antamaan tuomioon, jossa tämä tuomioistuin katsoi, että parlamentti oli syyllistynyt samanlaiseen rikkomiseen.
      Kolmanneksi vastaaja ei noudattanut fumus persecutionis –periaatetta, ja se teki ilmeisen arviointivirheen sitä tutkiessaan. Vastaaja jätti täysin huomiotta fumus persecutionis- periaatetta koskevan aikaisemman päätöksensä. Euroopan parlamentti ei myöskään ottanut huomioon sitä seikkaa, että syytteen nostamisajankohtana poliittinen johtaja ei ollut vastuussa hallintoon liittyvistä rikkomisista ja että esitutkinta-aineisto on julkaistu.
      Neljänneksi vastaaja loukkasi kantajan Euroopan parlamentin työjärjestyksen 6 artiklan 3 kohtaan perustuvaa oikeutta esittää koskemattomuuden puolustamista koskeva pyyntö. Se kieltäytyi tutkimasta kantajan pyyntöä saada puolustaa koskemattomuuttaan sillä perusteella, että toimenpide, jolla kantajaa vaaditaan maksamaan 436 000 euron suuruinen takuumaksu, on suhteeton sen mahdollisen sakon määrään nähden, joka hänelle voidaan tuomita siitä rikkomisesta, josta häntä syytetään.